open-index/open-wikipedia-markdown huggingface dataset:
Masjid Kampung Kota, Kampung Kota, Kota Bharu

Masjid **Mukim Pintu Geng** merupakan sebuah masjid yang terletak di  Kampung Kota,  15100 Kota Bharu  Kelantan.

Masjid Mukim Pintu Geng memiliki nombor pendaftaran masjid No Daftar: MY-03-KB-00323. **Masjid Kampung Kota** merupakan sebuah masjid yang terletak di jajahan Kota Bharu, Kelantan. Ia terletak di Kg Kota, iaitu 10 km dari pusat bandar Kota Bharu.

Masjid ini merupakan masjid yang dibina atas tanah wakaf oleh seorang guru agama yang bernama Hj Wan Ahmad Bin Wan Samad. Hj Wan Ahmad meninggal dunia semasa di Medinah ketika musim haji. Haji Wan Ahmad berkahwin dengan Hajah Che' Wok dan memiliki 6 orang cahayamata. 

Pada asalnya masjid Kampung Kota hanya dikenali sebagai Surau Kota kerana di masa lalu memang saiznya hanya kecil dan tidak boleh menampung jemaah yang ramai.

## Alamat
: Masjid Mukim Pintu Geng, Jalan Pintu Geng, Daerah Kota, 15100 Kota Bharu Kelantan

## Rujukan


## Pautan luar
*
Urea

**Urea** adalah sejenis sebatian organik dengan formula kimia (NH2)2CO.

Urea juga dikenali sebagai **karbamida**, terutamanya dalam penggunaan *International Nonproprietary Name* (rINN) di Eropah. Urea merupakan sebatian organik pertama yang berjaya disintesis dari bahan permulaan tak organik.

Urea banyak digunakan para petani untuk menyuburkan tanah. Selain berfungsi sebagai alternatif baja lain seperti kompos (pupuk yang dari dedaunan yang ditimbun di dalam tanah), baja dari kotoran haiwan, dan baja buatan seperti TSP.

## Pautan luar

*
Negeri autonomi Nenets

**Negeri autonomi Nenets** (Rusia: Нене́цкий автоно́мный о́круг), atau **Nenetsia**, merupakan subjek persekutuan Rusia (satu dari Wilayah Arkhangelsk).

Pusat pentadbiran negeri autonominya terletak di Naryan-Mar , kira-kira 2,230 km dari Moscow

## Geografi
Terdapat dua laut utama yang terletak dibahagian utara negeri autonomi ini, iaitu Laut Barents dan Laut Kara. 

### Zon waktu

Nenetsia terletak dibawah Zon Waktu Moscow (MSK/MSD).UTC ialah +0300&nbsp;(MSK)/+0400&nbsp;(MSD).
Pemerhati Perhimpunan Agung PBB

Pihak Pemerhati Pertubuhan Bangsa-Bangsa Bersatu terdiri daripada negara bukan ahli, agensi dan pertubuhan antarabangsa. Pihak pemerhati ini berhak menyuarakan pandangan dalam Perhimpunan Agung PBB tetapi tidak dibenarkan mengundi dalam resolusi-resolusi. 

## Negara bukan anggota
Negara-negara bukan ahli ini diiktiraf kedaulatannya oleh PBB dan bebas menyertai PBB sebagai negara ahli pada bila-bila masa. Sebagai contoh, Switzerland pernah menjadi negara pemerhati dalam masa 1948 hingga 2002. Pada 2002, Switzerland menjadi negara ahli penuh badan Pertubuhan Bangsa-Bangsa Bersatu (PBB).

## Pertubuhan dan entiti antarabangsa

## Pautan luar
* General Assembly of the United Nations
* UN General Assembly - Observers
Gempa bumi Kashiwazaki 2007

**Gempa bumi Kashiwazaki 2007** merupakan satu gempa bumi kuat dengan magnitud 6.8 yang telah melanda bandar Kashiwasaki dan wilayah Niigata di barat laut Jepun pada hari Isnin, 16 Julai 2007 jam 10 pagi.

## Kerosakan
Pelbagai infrastruktur musnah. Ini termasuklah rumah kediaman, jalan raya di tepi pantai, jambatan dan kebakaran sebuah loji nuklear. Sekurang-kurangnya 8 orang terbunuh dan 700 lagi cedera.

Gegaran terasa selama 20 saat di semua tempat dan bangunan. Penduduk bandar Kashiwazaki seramai 90,000 menghadapi risiko kehilangan nyawa dan rumah kediaman yang lebih besar.

Jabatan Meteorologi Jepun menyatakan kekuatan gempa bumi itu pada 6.8 magnitud. Sementara Kajian Geologi Amerika Syarikat menyatakan kekuatannya diukur pada 6.7 magnitud.

Lebih membimbangkan kerana asap hitam keluar dari lokasi Loji Kuasa Nuklear Kashiwazaki-Kariwa yang boleh mencetuskan kesan radiasi. Loji nuklear ini telah lama dibangunkan oleh kerajaan Jepun bagi membekalkan tenaga elektrik untuk kawasan perumahan dan sektor perindustrian. Kenyataan media yang diberikan oleh Motoyuki Tamaki dari Tokyo Electric Power Company menyatakan kebakaran dapat dipadamkan dalam masa dua jam. Sedikit kuantiti gas dan air beradioaktif turut bocor, namun kuantitinya tidak sampai aras berbahaya.

Pihak kajicuaca juag sedang mengesan tanda-tanda tsunami di sepantai pantai Niigata. 

Sebelum ini beberapa siri gempa bumi kecil telah berlaku dan menjadi petanda akan berlaku gempa bumi lebih besar. 

Gempa bumi semasa Hari Marine iaitu semasa cuti kebangsaan di Jepun mencetuskan kegemparan kepada orang ramai. Laporan menyatakan 4 wanita dan 3 lelaki berumur 70-an dan 80-an telah terbunuh. Jabatan Polis Kebangsaan Jepun dan stesen berita NHK menyatakan lebih 800 orang telah cedera. Ini termasuklah patah tulang dan lebam-lebam.

Hampir 300 buah rumah di Kashiwazaki yang merupakan pelabuhan perikanan dan industri perikanan terlibat. 2000 penduduk terpaksa dipindahkan. Beberapa struktur Gimnasium Kashiwazaki telah runtuh danm menyebabkan 200 pelajar yang sedang menyaksikan pertandingan badminton telah cedera.Sebuah kereta api juga terpaksa berhenti di tengah jalan tetapi tiada laporan kecederaan. Perkhidmatan keretapi peluru (*bullet train*) di Tokyo digantung bagi mengelak tragedi lebih besar.

Perdana Menteri Jepun Shinzo Abe membatalkan kempen pilihan raya di selatan Jepun kerana meninjau dan memantau kerosakan di Kashiwazaki.

## Sejarah
Dari segi geologi, Jepun teletak di atas 4 plat tektonik berbentuk pinggan yang tidak stabil dan mudah berkesot. Gempa bumi utama yang terakhir telah berlaku di Tokyo pada 1923 yang menyebabkan 142,000 terbunuh. Pakar gempa bumi menyatakan kejadian di Tokyo itu akan berulang setiap 50 tahun dan melibatkan 90 % perubahan.

Pada Oktober 2004, gempa bumi dengan kejuatan 6.8 berlaku di Niigata, membunuh 40 orang dan merosakkan lebih 6,000 buah rumah. 

Pada tahun 1995 gempa bumi dengan kekuatan 7.2 membunuh 6,433 orang di bandar Kobe.

## Lihat juga
* Gempa bumi Kobe 1995
* Gempa bumi Tokyo 1923
* Gempa bumi Niigata 1924
* Gempa bumi Hari Marine
Kashiwazaki

**Kashiwazaki** (柏崎市; *Kashiwazaki-shi*) terletak di wilayah Niigata, Jepun, kira-kira 200 km di barat laut ibu negaranya Tokyo.

Dari segi sejarah, bandar ini diasaskan pada 1 Julai 1940. Pada 1 April 2005, penduduknya dianggarkan seramai 95,409 orang dengan kepadatan 216.17 setiap km persegi. Luas bandar ini ialah 440.55 km².

Di sini juga terdapat loji nuklear yang dinamakan Loji Kuasa Nuklear Kashiwazaki-Kariwa, yang terbesar di dunia.

## Sejarah

### Gempa bumi Kashiwazaki

Pada 16 Julai 2007, bandar ini terjejas oleh gempa bumi yang berlaku di perairan Kashiwazaki dengan kekuatan 6.8 magnitud. Ia membunuh sekurang-kurangnya 8 orang dan mencederakan 700 yang lain. Ia juga menyebabkan keputusan bekalan elektrik, amaran tsunami dan kebakaran serta kebocoran di Loji Kuasa Nuklear Kashiwazaki-Kariwa.

## Perayaan
Kashiwazaki menjadi lokasi utama beberapa acara besar seperti Pesta Kaze no Jin setiap bulan Mei, Pesta En Ma Ici pada bulan Jun dan Pesta Gion pada bulan Julai.

## Pengangkutan

### Pengankutan rel

*  JR Timur
** Aliran Utama Shin'etsu: Yoneyama - Kasashima - Ōmigawa - Kujiranami - Kashiwazaki - Ibarame - Yasuda - Kitajō - Echigo-Hirota - Nagatori
** Aliran Echigo: Kashiwazaki - Higashi-Kashiwazaki - Nishi-Nakadōri - Arahama - Kariwa - Nishiyama - Raihai - Ishiji

## Pautan luar
* Laman rasmi Kashiwazaki 
* "Pengenalan kepada Keindahan Kashiwazaki", sebuah video oleh pihak Kashiwazaki
Gempa bumi Kobe 1995

**Gempa bumi Kobe** merupakan satu gempa bumi yang berlaku di bandar raya Kobe, Jepun pada 17 Januari 1995. Ia berukuran 7.3 pada skala magnitud Richter dan terjadi pada jam 5:46 pagi, selama kira-kira 20 saat. Seramai 6,434 orang telah terbunuh, manakala 300,000 kehilangan tempat tinggal.

Gempa bumi Kobe merupakan gempa bumi termahal dalam sejarah moden. Kerosakan dianggarkan berjumlah 10 trilion Yen, 2.5% daripada KDNK Jepun ketika itu. Ia merupakan gempa bumi paling buruk di Jepun sejak 1923.

Lebuh raya Hanshin runtuh di atas lebuh raya yang lain. 70% daripada landasan kereta api dan sebuah stesen turut rosak. Bencana alam ini sentiasa kekal dalam ingatan rakyat Jepun dan diingati setiap tahun dengan lampu berwarna-warni.

Kobe merupakan pelabuhan Jepun yang paling sibuk berbanding dengan pelabuhan-pelabuhan Asia lain. Pada 2005, pelabuhan Kobe menjadi pelabuhan ke-4 terbesar di Jepun dan ke-5 sebagai pelabuhan kontena di dunia.

## Pautan luar

* Laman rasmi Kobe
Kobe

**Kobe** merupakan bandar pelabuhan dan bandar raya di Jepun yang terletak di wilayah Kansai, di barat Osaka. Kobe yang dihuni seramai 1.5 juta orang merupakan bandar keenam terbesar di Jepun.

Kobe dikategorikan sebagai  bandar terancang yang terangkum dalam metropolitan Osaka-Kobe-Kyoto.

Pelabuhan Kobe pertama kali terbuka kepada perdagangan dengan Eropah semenjak 1868. Terdapat 45,000 warga negara asing tinggal di Kobe dari 100 buah negara. Antara syarikat antarabangsa yang beroperasi di Kobe ialah Procter & Gamble dan Nestle. Tempat ini juga merupakan asal nama daging lembu Kobe.

## Geografi

### Wad-wad Kobe
Sebagai sebuah bandar terancang, terdapat sembilan buah wad di bandar Kobe. Chūō-ku merupakan pusat pemerintahan bagi Kobe.

## Pengangkutan

### Pengangkutan rel
Stesen-stesen utama di Kobe termasuklah stesen Kobe dan Sannomiya (JR Barat).

* JR Barat
**San'yo Shinkansen
**Aliran Utama Tokaido dan San'yo (JR Kobe)
**Aliran Utama Sanyo (Wadamisaki)
**Aliran Fukuchiyama
* Hankyu Railway
**Aliran Utama Kobe
**Aliran Kobe Kōsoku
* Hanshin Electric Railway
**Aliran Utama Hanshin
**Aliran Kobe Kōsoku
* Hokushin Kyuko
**Aliran Hokushin
* Kobe Electric Railway
**Aliran Ao
**Aliran Arima
**Aliran Sanda
**Aliran Kobe Kōsoku (Namboku)
* Kobe Municipal Subway
**Aliran Kaigan
**Aliran Seishin-Yamate
* Kobe New Transit
**Aliran Port Island
**Rokkō Liner
* Sanyo Electric Railway
**Aliran Utama San'yo

#### Kereta kabel

* Kobe City Urban Development

## Hubunga antarabangsa

### Bandar kembar dan persahabatan
Kobe telah menjalinkan hubungan bandar kembar dengan beberapa bandar-bandar utama seluruh dunia seperti berikut:

*  Amerika Syarikat
** Seattle (sejak 21 Oktober 1952)
** Philadelphia (Bandar persahabatan kerjasama, sejak 17 Ogos 1986)
*  Marseille, Perancis (sejak 2 Julai 1962)
*  Rio de Janeiro, Brazil (sejak 19 Mei 1969)
*  Riga, Latvia (sejak 18 Jun 1974)
*  Tianjin, China (Bandar persahabatan, sejak 24 Jun 1974)
*  Brisbane, Australia (sejak 16 Jun 1985)
*  Barcelona, Sepanyol (sejak 6 April 1993)
*  Korea Selatan
** Incheon (sejak 6 April 2010)
** Daegu (Bandar persahabatan kerjasama, sejak 23 Julai 2010)

## Rujukan

## Pautan luar

* Laman rasmi Kobe
Daerah Persekutuan Timur Jauh

**Daerah persekutuan Timur Jauh** (Rusia: Дальневосто́чный федера́льный о́круг, *Dalnevostochny federalny okrug*), merupakan satu daerah persekutuan yang terbesar di Rusia. Daerah persekutuan ini ditubuhkan dalam tahun 2000 oleh Presiden Vladamir Putin. Kadar penduduk di kawasan daerah persekutuan ini adalah yang paling rendah di Rusia.



1. Wilayah Amur
2. Wilayah autonomi Yahudi 
3. Jajahan Kamchatka
4. Jajahan Khabarovsk
5. Wilayah Magadan
5a.Negeri autonomi Chukotka
6. Republik Sakha
7. Wilayah Sakhalin
8. Jajahan Primorsky




## Pautan luar
*  Maklumat mengenai Daerah persekutuan Timur Jauh
Daerah Persekutuan Barat Laut

Berikut adalah antara subjek persekutuan Rusia:

* Wilayah Arkhangelsk
** Negeri autonomi Nenets
* Wilayah Kaliningrad (tiada hubungan dengan tanah besar di Rusia)
* Republik Karelia
* Republik Komi
* Wilayah Leningrad
* Wilayah Murmansk
* Wilayah Novgorod
* Wilayah Pskov
* Bandar persekutuan Saint Petersburg
* Wilayah Vologda
Pusat Kajian Saintifik Nuklear Yongbyon

**Pusat Kajian Saintifik Nuklear Yongbyon** ialah kemudahan nuklear utama di Korea Utara, dan merupakan reaktor nuklearnya yang pertama. Ia terletak di kaunti Nyongbyon di wilayah Pyongan Utara, 93 km di utara Pyongyang.

Pusat ini menghasilkan bahan boleh belah untuk ujian senjata nuklear Korea Utara pada 2006 dan 2009, dan sejak 2009 telah membangunkan teknologi stesen kuasa nuklear reaktor air ringan sendiri.

## Lihat juga
* Korea Utara dan senjata pemusnah besar
* Kuasa nuklear di Korea Utara

## Rujukan
Egoisme

Teori **egoisme** () atau **egotisme** () diasaskan oleh Friedrich Wilhelm Nietche yang merupakan pengkritik kuat utilitarianisme dan juga kuat menentang teori Kemoralan Sosial. Teori egoisme berprinsip bahawa setiap orang mestilah bersifat keakuan, iaitu melakukan sesuatu yang bermatlamat memberikan faedah kepada diri sendiri. Selain itu, setiap perbuatan yang memberikan keuntungan merupakan perbuatan yang baik dan satu perbuatan yang buruk jika merugikan diri sendiri.

## Lihat juga
* Altruisme, lawan egotisme.
Tumor

**Tumor** atau **ketumbuhan** (dari perkataan Latin *tumor* "bengkak") adalah ketumbuhan luar biasa atau jisim tisu biologi. Ketumbuhan boleh tergolong sebagai ketumbuhan merbahaya (''tumor malignant'') atau ketumbuhan tidak merbahaya (''Benign tumor''). Hampir kesemua ketumbuhan adalah contoh neoplasia, sungguhpun sesetengah pembesaran salah bentuk atau jisim keradangan mungkin kadang-kala dirujuk sebagai ketumbuhan tumor.

## Punca
Ketumbuhan disebabkan oleh mutasi pada DNA sel, yang mengangu dengan keupayaan sel bagi mengawal dan menghadkan pembahagian sel. Pengumpulan mutasi diperlukan bagi pembentukan ketumbuhan. Mutasi yang mengaktifkan onkogene atau menghalang gen pembantut tumor mampu akhirnya menyebabkan barah. Sel mempunyai keupayaan bagi membaiki DNA dan mekanisma lain yang menyebabkan sel memusnahkan diri sendiri melalui apoptosis sekiranya kerosakan DNA terlalu teruk. Mutasi yang membantutkan gen bagi mekanisma ini turut akhirnya mendorong kepada pembentukan barah. Mutasi pada satu onkogene atau satu gen pembantut tumor biasanya tidak mencukupi bagi membentuk ketumbuhan. Gabungan beberapa mutasi diperlukan.

Kini didapati bahawa kebanyakan barah pada manusia, terutama barah epithelial, disebabkan oleh jangkitan virus. Virus punca paling biasa adalah ahli keluarga virus Herpesvirus, yang mampu menyebabkan barah seperti Kaposi Sarcoma dan penyakit barah pangkal rahim. Vaksin terkini bagi agen penyebab kebanyakan bentuk Genital Warts, human papillomavirus, diberitakan sebagai vaksin penghalang anti barah pangkal rahim, kerana ia merupakan punca utama barah pangkal rahim.

Jujukan mikro DNA boleh digunakan bagi memastikan sekiranya gambaran onkogene atau gen pembantut tumor telah berubah. Kemungkinannya di masa hadapan ketumbuhan mampu dirawat dengan lebih baik dengan menggunakan jujukan mikro DNA bagi memastikan ciri-ciri tepat ketumbuhan.

## Rujukan
*
Syair Sultan Maulana

**Syair Sultan Maulana** merupakan syair berunsur sejarah yang ditulis menurut sastera tradisional yang bercorak sejarah. Ia dikarang di Kedah tetapi tidak diketahui siapa penulisnya kerana tidak tercatat di dalam teks tersebut. Dipercayai penulisnya pernah turut serta angkatan Kedah membantu Siam menentang tentera Burma yang menawan Pulau Salang atau Phuket (1810) kerana segala babak kisah peperangan yang dikisahkan dalam syairnya itu amat terperinci. 

## Pautan luar
* Manuskrip lengkap bertulis tangan di laman UKM.
* http://www.mykedah.com/10heritage/106_8.html
Hikayat Pendawa Al-Bur

**Hikayat Pendawa Al-Bur** merupakan salah satu manuskrip Melayu silam.

## Pautan luar
* Manuskrip tulisan tangan di laman UKM. 
* Di laman Perpustakaan Negara Malaysia.
Yongbyon

**Nyongbyon** atau **Nyongbyon-gun** merupakan sebuah kaunti di provinsi Pyongan Utara, Korea Utara. Ia bersempadankan bandar Kaech'on dan Anju, dan meliputi kawasan seluas 504 km².

Pusat Kajian Saintifik Nuklear Yongbyon, komponen utama dalam program nuklear Korea Utara, terletak di sini.

## Lihat juga
*Subdivisi Korea Utara
*Geografi Korea Utara

## Pautan luar
*Peta Interactif tapak Yongbyon
*Peta Nyongbyon, di Korea
Kewajipan Wanita Berkahwin

**Kewajipan Wanita Berkahwin** merupakan salah satu manuskrip Melayu silam.

## Pautan luar
* Manuskrip tulisan tangan di laman UKM.
Sirat Al-Mustakim

**Kitab Sirat ul-Mustakim** merupakan sebuah manuskrip Melayu silam yang telah dikarang pada tahun Hijrah 1044 (T.M. 1634) oleh Shaikh Nuruddin al-Raniri yang juga merupakan pengarang Bustanus al-Salatin. Dalam kitab itu dia turut menyebut mengenai dua kesusteraan Melayu lain iaitu Hikayat Seri Rama dan Hikayat Indera Putera sebagai kitab-kitab yang tidak berguna pada syarak. Ini menunjukkan  kedua hikayat tersebut telah pun popular pada tarikh Kitab Sirat ul-Mustakim dikarang, iaitu sebelum Hijrah 1044 (T.M. 1634), memandangkan ia telah digunakan sebagai mithalan.

## Pautan luar
* Manuskrip di laman UKM.
* Manuskrip di laman Perpustakaan Negara malaysia.
Kitab Tib

**Kitab Tib** () merupakan suatu manuskrip perubatan bahasa Melayu yang wujud pada abad ke-19. Ia dinamakan sedemikian sempena manuskrip perubatan Arab terkenal karangan Ibnu Sina iaitu *[[Kanun Perubatan|Qānūn fīṭ-Ṭibb]]*.

Isi kandungan kitab ini membicarakan cara mengubati berbagai jenis penyakit yang difahamkan sezaman menggunakan bahan dari pokok dan tanaman yang dicampur dengan ramuan rempah antaranya ubat sembelit, sengugut dan meroyan. Namun, ia turut menampilkan penulisan menyentuh permasalahan bukan perubatan berkaitan "penguat syahwat" serta pemanis atau penyeri di mana ia banyak mencatatkan azimat-azimat berisi jampi serapah untuk pelbagai jenis tujuan termasuk melembutkan hati dan pengasih perempuan, memberi kekuatan dalam menghadap raja dan orang-orang kaya, menyembuh kesan dirasuk hantu seperti polong dan sebagainya.

Suatu salinan manuskrip ini disimpan di Pusat Manuskrip Perpustakaan Negara Malaysia dengan nombor MSS489.

## Rujukan

## Bacaan lanjut
* 

## Pautan luar
* Manuskrip tulisan tangan di laman UKM. 

* Kitab Tib di MyManuskrip | Manuskrip Melayu.
Gong Kedak, Kelantan

**Gong Kedak** ialah sebuah bandar kecil di Kelantan Darul Naim, Malaysia. Pangkalan baru Tentera Udara Diraja Malaysia terletak di sini.

## Rujukan


## Pautan luar
* Gaharu disebut garu.
Kumpulan 20

**Kumpulan 20** atau lebih dikenali sebagai **G20** merupakan pertubuhan gabungan 19 negara berdaulat, Kesatuan Eropah dan Kesatuan Afrika. G20 ditubuhkan pada 26 September 1999 sebagai forum baru untuk kerjasama dan rundingan dalam isu-isu yang berkaitan dengan sistem kewangan antarabangsa. Badan ini mengkaji dan menggalakkan dialog antara negara-negara industri dalam isu dasar kestabilan kewangan antarabangsa, dan cuba menangani isu-isu bukan tanggungjawab pertubuhan lain.

## Struktur organisasi
G-20 dianggotai oleh menteri kewangan dan gabenor bank pusat negara-negara ahli, Presiden Bank Pusat Eropah, Pengarah Urusan Tabung Kewangan Antarabangsa, Pengerusi Jawatankuasa Kewangan Antarabangsa (IMFC), Presiden Bank Dunia dan Pengerusi Jawatankuasa Pembangunan. 

## Matlamat G-20
Matlamat utama G-20 adalah untuk melaksanakan dasar-dasar menggalakkan "pertumbuhan tinggi dan mantap" ekonomi dunia. Antara matlamat yang disenaraikan dalam Perjanjian Pertumbuhan Mantap 2004 ialah:
* Pennyingkiran segala batasan penggerakkan kapital anatarabangsa
* Penyahkawalan *(deregulation)*
* Syarat pasaran buruh yang longgar (fleksibel)
* Penswastaan
* Penguatkuasaan hak harta intelektual dan lain-lain
* Mewujudkan suasana perniagaan yang menarik pelaburan asing secara langsung
* Meliberalkan perdagangan antarabangsa.

## Pautan luar
*
Patung Raksasa Rhodes

**Patung Raksasa Rhodes** merupakan sebuah patung besar yang melambangkan tuhan Yunani purba Helios yang terletak di Rhodes, iaitu sebuah pulau Yunani. Patung ini didirikan oleh Chares dari Lindos antara 292 dan 280 SM dan merupakan salah satu daripada Tujuh Keajaiban Dunia zaman purba. Patung Raksasa Rhodes berdiri setinggi 30 meter dan diperbuat daripada gangsa. Namun, selepas 56 tahun dibina, patung ini musnah akibat gempa bumi pada 226 SM. 

## Rujukan
Hikayat Pandawa Lima

**Hikayat Pandawa Lima** merupakan sebuah manuskrip Melayu silam. Naskhah ini mengisahkan mengenai pengembaraan Pandawa lima bersaudara. 

Hikayat Pandawa ini berkenaan cerita keluarga Pandu dari kitab Hindu Mahabharata. Hikayat ini sungguhpun bercorak Hindu-Jawa, tetapi kandungannya banyak menggunakan perkataan-perkataan Arab. 

Hikayat ini merupakan salah satu judul yang tercatat dalam daftar Wemdly yang ditulis pada T.M. 1736 lantas menunjukkan hikayat ini telah wujud sebelum tarikh tersebut lagi.  

Tarikh sebenar manuskrip ini diperdebatkan, tetapi tarikh yang dicadangkan antara tiga penyelidik adalah bahagian kedua abad keempat belas (Brakel), tidak lewat dari awal abad keenam belas (Barginsky) dan abad keenam belas (Khalid). Brackel dan Creese menegaskan tarikh yang lebih awal berdasarkan dapatan bahawa versi bahasa Melayu ini berasaskan tulisan kekawin Jawa Kuno dan bukannya versi Jawa lebih moden.

## Rujukan

## Pautan luar
* Hikayat Pandawa Lima - malay concordance project

* Hikayat Jenis Pandawa Lima at MyManuskrip | Pustaka Digital Manuskrip Melayu
Tankōbon

merupakan istilah bahasa Jepun yang merujuk kepada sebuah buku yang telah dicetak lengkap secara sendirinya dan tidak termasuk dalam sebuah siri (serupa dengan istilah *[[monograf]]*), namun industri manga lebih menggunakannya untuk jilid-jilid yang mungkin sekali berada dalam sebuah siri. Perkataan ini boleh merujuk kepada novel-novel, buku-buku teks mahupun buku-buku fesyen dan lain-lain lagi. Perkataan ini adalah lebih khusus daripada perkataan *hon* yang juga merangkumi kategori yang sama, namun *tankōbon* merangkumi terbitan yang berkala, contohnya seperti sebuah (atau beberapa buah) ensiklopedia. 

*Tankōbon* tidak merangkumi *[[bunkobon]]* (文庫本, seringkali digunakan untuk novel-novel), *shinso* (新書, seringkali digunakan untuk buku-buku pengetahuan tinggi), mahupun *mukku* (ムック, termasuk beberapa gambar) kerana mereka terdiri dalam sebuah siri. 

*Tankōbon* tidak mempunyai format-format yang tetap, di antaranya ialah *mamehon,* (豆本). *Tankōbon* umum yang baru sering digelar kuarto atau perlapan dalam bahasa Inggeris.

## Manga

Selalunya, manga akan diterbitkan dahulu dalam sebuah antologi atau himpunan karya bersaiz buku telefon secara mingguan atau bulanan yang digelar majalah manga (seperti *[[Afternoon (majalah)|Afternoon]]*, *[[Weekly Shōnen Jump]]* atau *[[Hana to Yume]]*). Antologi-antologi ini seringkali mempunyai beratus-ratus halaman dan berdozen lagi cerita individual oleh ramai penulis. Mereka dicetak menggunakan kertas akhbar kos rendah dan dianggap pakai buang. Sebuah *tankōbon* akan mengumpulkan setiap keluaran daripada sebuah siri dan mencetak semula karya tersebut dalam sebuah jilid berbentuk buku kulit lembut menggunakan kertas yang lebih berkualiti.

Dalam bahasa Inggeris, meskipun penterjemahan sebuah *tankōbon* selalunya dipasarkan sebagai "novel grafik" atau "buku kulit lembut dagang", istilah *tankoubon* dan *tankōbon* yang ditransliterasikan kadang-kala digunakan dikalangan komuniti dalam talian. Rakyat Jepun seringkali merujuk kepada manga *tankōbon* sebagai *komikkusu* (), daripada perkata bahasa Inggeris untuk "komik".
 
Istilahnya turut merujuk kepada formatnya sendiri, iaitu sebuah koleksi dalam saiz buku kulit lembut dagang (lebih kurang 13  × 18&nbsp;cm (5" × 7"), berbeza kepada yang lebih besar iaitu 18 × 25&nbsp;cm (7" × 10")) yang merupakan format yang digunakan dalam novel grafik tradisional Amerika. Format *tankōbon* telah "menyerang" pasaran komik Amerika, di mana penerbit-penerbit buku terkenal berputus untuk mengeluarkan beberapa judul mereka dalam format yang lebih kecil ini. Format ini juga digelar "format cerna" atau *digest format*. Di Amerika, banyak manga dikeluarkan di dalam sebuah saiz yang kononnya digelar *"Tokyopop trim*" atau *"Tokyopop size"* (saiznya lebih kurang 5" x 7.5"), asalnya diperkenalkan oleh Tokyopop.

## Lihat juga
* Bunkobon
* Buku Jepun

## Rujukan
Kana Ueda

merupakan seorang seiyū, dilahirkan di Osaka, Jepun pada 9 Jun, 1980. Dia bekerja untuk I'm Enterprise.

## Peranan dalam judul-judul menonjol
*Air Colthearts dalam Summon Night Craftsword Story 2
*Anna dalam He Is My Master
*Cyborg 001/Ivan Wisky dalam Cyborg 009
*Yagami Hayate dalam Magical Girl Lyrical Nanoha A's
*Hazumu Osaragi dalam Kashimashi: Girl Meets Girl
*Haruko Tamaki dalam Hitohira
*Herba dalam Final Fantasy: Unlimited
*Kohaku dalam Shingetsutan Tsukihime
*Korona dalam Kannazuki no Miko
*Kurumi Momose dalam Pani Poni Dash!
*Kyu-chan dalam Melody of Oblivion
*Luna Shirogane dalam Ryusei no Rockman
*Mikan Sakura dalam Alice Academy
*Minako Tominaga dalam Sensei no Ojikan
*Minami dalam Uta Kata
*Miyako dalam Tactics
*Ringo Seto dalam Angelic Layer
*Rin Tōsaka dalam Fate/stay night
*Sakuya Aizawa dalam Hayate the Combat Butler
*Saisei dalam Samurai Deeper Kyo
*Suzuka Kureha dalam Tokko
*Sara/Black Pearl Voice/Orange Pearl Voice dalam Mermaid Melody Pichi Pichi Pitch
*Sara Matsunaga dalam Ever17 -the out of infinity- (game)
*Sergeant Stekkin dalam Pumpkin Scissors
*Shizuka Hayama dalam Daphne in the Brilliant Blue
*Suzuka Kureha dalam Tokko
*Yuiko Hawatari dalam Loveless
*Yumi Fukuzawa dalam Maria-sama ga Miteru, Maria-sama ga Miteru ~Haru~
*Hideko Hasuki dalam Chocotto Sister
*Yuri Fuyude dalam Wandaba Style

## Sumber dan pautan luar
* Laman rasmi Kana Ueda 
* Kana Ueda di Anime NFO
* Kana Ueda di Seiyuu database
* Kana Ueda di Anime News Network
Half-Life 2

***Half-Life 2*** (digayakan sebagai **HλLF-LIFE<sup>2</sup>**) kesinambungan kepada ''Half-Life'', ialah permainan video penembak diri-pertama dan sebahagian daripada siri ''Half-Life''. Dibangunkan oleh Valve Corporation, ia telah dikeluarkan pada 16 November 2004, berikutan berlarutan lima tahun pembangunan $40 juta, di mana sebahagian besar daripada projek yang telah bocor dan diedarkan di internet.

Permainan ini telah dibangunkan bersama Steam Software. Ia memperkenalkan enjin permainan Source dan, kerana Steam, adalah permainan video pemain tunggal pertama untuk menghendaki pengaktifan produk dalam talian.

Seperti sebelumnya, Half-Life 2 mendapat pujian kritis. Ia telah dipuji kerana fizik berlanjutan, animasi, bunyi, AI, grafik, dan naratif. Permainan ini telah memenangi 39 anugerah "Permainan Terbaik" dan tajuk "Game Of The Decade" pada 2012 Spike Video Game Awards. Lebih 6.5 juta salinan Half-Life 2 telah dijual di runcit pada 3 Disember 2008, (tidak termasuk jumlah jualan melalui Steam). Pada 9 Februari 2011, Half-Life 2 telah menjual lebih 12 juta salinan.

## Rujukan

## Pautan luar

* Laman ''The Orange Box'' rasmi 
* Laman Valve rasmi
Manga seinen

merupakan subset manga yang secara umumnya ditujukan di kalangan mereka yang berumur 18-30 tahun, tetapi para pembaca mungkin lebih tua dengan sesetengah komik ditujukan kepada para usahawan yang berumur 40-an. Seinen mempunyai teknik seni yang berjenis-jenis, daripada kisah bertemakan ketenteraan sehinggalah pornografi. Manga seinen yang ditujukan khas untuk kaum wanita digelar josei. Genre ini adalah sama seperti genre "adult" (dewasa) dalam penggunaan bahasa Inggeris.
Hikayat Banjar

**Hikayat Banjar** merupakan sejarah Banjarmasin, Indonesia. Teks ini yang juga dikenali sebagai **Hikayat Banjar dan Kota Waringin** atau **Sejarah Lambung Mangkurat**, mengandungi sejarah raja-raja Banjar dan Kota Waringin di tenggara dan selatan Borneo berturutnya.

Bahagian akhir teks bertarikh dari 1663 atau selepasnya; bahagian awalnya adalah lebih lama. Teks ini sepanjang 4,787 baris (120 halaman). Edisi teks bersama penjelasan lanjut dari segi konteks sejarah budaya dan kesusteraan diterbitkan oleh philologist Belanda Hans Ras pada 1968.

## Struktur
Secara struktur Hikayat Banjar boleh dibahagi kepada sembilan bahagian. Kisah pertama mengisahkan asal Kerajaan Hindu di Tenggara Borneo. Fungsi kisah ini adalah jelas bagi memberikan model bagi organisasi politik kerajaan dan menetapkan piwaian bagi istiadat istana dan kesusilaan. Ini diikuti dengan lapan bahagian mengisahkan secara turutan mengenai:

* raja dan permaisuri pertama dinasti, diikuti dengan bahagian susur galur (kraton I)
* raja pertama Negara Daha / Negara Daya, diikuti bahagian susur galur (kraton II)
* raja pertama Banjarmasin, diikuti bahagian susur galur (kraton III)
* raja pertama Martapura, diikuti bahagian susur galur (kraton IV)

## Versi berbeza
Teks Hikayat Banjar telah ditulis dan disalin beberapa kali. Daripada beberapa bahagian yang dikekalkan; versi "Recension II" diambil dari versi lebih lama yang berasal dari tradisi lisan, sementara varsi lain di Leiden University Library MS. Or. 1701, mewakili versi lebih moden.

## Rujukan



## Pautan luar
* Malay Concordance Project 
* Karyanet.
* Malay Literature of the 19th Century By Siti Hawa Hj. Salleh
Shinji Matō

merupakan watak fiksyen daripada sebuah novel visual dan siri anime Jepun *[[Fate/stay night]]* oleh TYPE-MOON.

Shinji merupakan abang kepada Sakura dan rakan lama Shirō. Meskipun cauvinistik dan narsisistik, Shinji merupakan Timbalan Kapten yang popular di Kelab Memanah sekolahnya. Seperti Rin, dia merupakan darah daging golongan ahli magik yang dihormati, namun darah keluarga Matō telah menipis dan berhenti menghasilkan pengganti yang mengamalkan magik secara semula jadi. Shinji tidak menyenangi perbuatan adiknya menziarahi kediaman Shirō. Shinji menaruh perasaan cinta yang terbuka kepada Rin, tetapi perasaannya tidak dibalas. 

Seiyu kepada watak Shinji ialah Hiroshi Kamiya dalam bahasa Jepun dan alihan suara bahasa Inggeris oleh Doug Erholtz.

## Peranan
Shinji merupakan *Master* sementara kepada Rider. Pada awalnya Shinji ditunjukkan sebagai watak yang jahat yang penuh dengan helah, namun apabila kisah Fate/stay night berlanjutan perwatakannya berubah, mempamerkan sifat-sifat pengecut dan menyedihkan. Shinji, seperti Shirō, tidak terlatih menggunakan magik, namun berbeza dengan watak protagonis itu, Shinji tidak mempunyai sebarang kebolehan yang tertentu.

Disebabkan Shinji bukannya *Master* sebenar kepada Rider, dia hendaklah menggunakan sejenis bahan yang dicipta daripada sihir perintah ''Master'' sebenar Rider yang dikenali sebagai *Book of the False Attendant* atau "Buku Pendatang Palsu". Buku tersebut, yang berfungsi sebagai sihir perintah sementara, membenarkan Shinji untuk mengawal Rider dan, di atas kegagalan Shinji menghasilkannya, dibantu dua kali oleh *Master* Rider yang sebenar. Disebabkan ia bukanlah sihir perintah yang asli, ia akan terbakar jika digunakan melampaui hadnya atau jika Rider dimusnahkan.

Di dalam siri anime dan lebih dibuktikan lagi di dalam permainan videonya, Shinji mungkin sekali telah menggunakan sihir perintah ini untuk melakukan hubungan seksual tanpa persetujuan bersama-sama Rider, dan mungkin juga melakukan penyeksaan seksual kepada Sakura.

Shinji dibunuh dalam senario *[[Senario-senario dalam Fate/stay night#Fate|Fate]]* oleh Berserker dan dalam senario *[[Senario-senario dalam Fate/stay night#Heaven's Feel|Heaven's Feel]]* oleh Dark Sakura apabila dia cuba untuk merogolnya lagi. Dalam senario *[[Senario-senario dalam Fate/stay night#Unlimited Blade Works|Unlimited Blade Works]]* pula, Shinji kehilangan Rider selepas menghadapi kekalahan dalam pertarungan, lalu dia berjumpa dengan Kirei Kotomine, yang telah memberinya Gilgamesh sebagai *Servant* miliknya. Gilgamesh tidak menghiraukan Shinji, di mana dia telah dimasukkan ke hospital setelah terperangkap dalam suatu serangan; dia terselamat dan akhirnya menjadi seorang yang lebih baik. 

Rider, dalam *[[Fate/hollow ataraxia]]*, telah menjelaskan bahawa Perseus, iaitu pembunuh Medusa, sebagai seorang "Shinji" yang telah berjaya.

## Rujukan
Batuan enapan

**Batuan enapan** merupakan salah satu dari tiga jenis bentuk kumpulan batu (yang lain adalah batu igneous dan metamorf). Batu yang terbentuk dari enapan melitupi 75% daripada tanah daratan Bumi, dan termasuk jenis biasa seperti kapur, batu kapur, dolomit, batu pasir dan syal.

Batu enapan dikelaskan menurut sumber enapan mereka, dan biasanya adalah:
* batu klastik terbentuk dari serpihan yang pecah dari batu asal, melalui
** luluhawa di situ atau
** hakisan oleh air, air batu atau angin, diikuti oleh hanyutan mendapan, sering kali melalui apungan, ke tempat ia mendak;
* aktiviti biogenik; atau
* mendakan dari sebatian.

Mendakan ini kemudiannya mengeras dan bertukar menjadi batu melalui proses pembatuan.

## Pembentukan
Batuan endapan terbentuk akibat tekanan litostatik kerana zarah-zarah endapan dilonggokkan oleh udara, air batu, angin, atau aliran air yang membawa zarah-zarah yang terapung. Ketika pemendapan endapan meningkat, tekanan melampau (atau 'litostatik') menekan endapan menjadi lapisan keras dalam proses yang dikenali sebagai pembatuan ('pembentukan batu') dan cecair tersekap asal disingkirkan. Istilah diagenesis digunakan bagi menggambarkan kesemua pertukaran kimia, fizikal, dan biologi, termasuk penyimenan yang dilalui oleh mendakan selepas mendapan awal dan semasa dan selepas pembatuannya, kecuali luluhawa permukaan.

Batuan enapan mendap dalam bentuk lapisan yang dipanggil strata. Setiap lapisan baru akan mendap secara mendatar di atas lapisan lama dalam satu proses yang dipanggil "pertindihan". Biasanya terdapat celah antara lapisan yang dipanggil ketakselanjaran. Ini mewakili sela masa yang tiada mendapan baru, ataupun apabila lapisan endapan lebih tinggi dari aras laut dan terhakis.

Batuan enapan mengandungi maklumat yang penting tentang sejarah Bumi. Batuan ini mengandungi fosil, tinggalan tumbuhan dan haiwan lama yang terawet. Batuan enapan boleh memelihara fosil kerana ia terbentuk pada suhu dan tekanan yang tidak menghancurkan saki-baki fosil, tidak seperti batu igneus atau metamorf. Komposisi endapan pula memberikan petunjuk mengenai batu yang asal, sementara perbezaan antara lapisan yang berturut menandakan perubahan persekitaran yang berlaku.

Batuan enapan meliputi kawasan yang luas pada benua kerak Bumi, namun peratusan batuan enapan sebenarnya cuma lima peratus. Selebihnya, di bawah lapisan batuan enapan yang nipis ini, adalah batu igneus dan metamorf.

## Pengelasan

Batu enapan dikelaskan kepada tiga kumpulan. Kumpulan ini adalah klastik, mendakan kimia dan biokimia atau biogen.

## Rujukan

* Blatt, Harvey and Robert J. Tracy, 1996, *Petrology: Igneous, Sedimentary and Metamorphic*, Freeman, 2nd Ed. ISBN 0-7167-2438-3
* Folk, R.L., 1965, ''Petrology of sedimentary rocks'' PDF version . Austin: Hemphill’s Bookstore. 2nd ed. 1981, ISBN 0-914696-14-9
* Basic Sedimentary Rock Classification
Return to Never Land

***Return to Never Land*** (juga dikenali sebagai ***Peter Pan: Kembali Ke Never Land***) ialah filem animasi 2002 yang diterbitkan oleh studio DisneyToons di Sydney, Australia dan diedarkan oleh Walt Disney Pictures dan Buena Vista Distribution. Ia ditayangkan di Malaysia pada Mac 2002.

Kisahnya adalah mengenai Peter Pan dan anak Wendy, Jane.

## Pelakon
Filem ini turut disertai oleh beberapa orang pelakon terkenal, antaranya adalah Blayne Weaver, Harriet Owen, Corey Burton

## Ringkasan
Di London semasa Perang Dunia Kedua, ini adalah kisah anak perempuan Wendy, Jane, yang diculik oleh Kapten Hook dan Peter Pan perlu datang untuk menyelamatkannya.

## Rujukan


## Pautan luar
*
Rumah Api Iskandariah

**Rumah Api Iskandariah** ataupun (Pharos Iskandariah) merupakan sebuah rumah api yang dibina pada abad ke-3 SM di pulau Pharos berhampiran dengan kota Iskandariah purba, Mesir purba. Ketinggiannya dianggar melebihi 115 meter dan merupakan antara struktur tertinggi ciptaan manusia selama beratus-ratus tahun. Antipater dari Sidon telah menyenaraikannya dalam senarai Tujuh Keajaiban Dunianya. 

## Sejarah
Kawasan pesisiran pantai merupakan tanah rata dan kurang sesuai sebagai pelabuhan kerana tidak mempunyai panduan untuk pedagang dan pelayar. Oleh itu, sebuah rumah api yang dilengkapkan dengan api dan cermin pantulan telah dibina.

### Pembinaan
Bangunan rumah api direka oleh Sostratus dari Snidus atas arahan Satrap (Gabenor) Ptolemy I, seorang panglima Iskandar Agung. Selepas Iskandar meninggal dunia, Ptolemy mengisytiharkan diri sebagai raja baru dan mengarahkan pembinaan bangunan rumah api. Bangunan ini disiapkan semasa pemerintahan anakandanya, Ptolemy II Philadelphus. 

Menurut legenda, Sostratus dihalang oleh Ptolemy meletakkan namanya di bangunan. Namun, Sostratus juga mengukir namanya di tapak bangunan itu, serta inskripsi: Sostratus, anak Dexiphanes dari Cnidia membaktikan bangunan ini kepada tuhan-tuhan, bagi pihak pelayar dan penelajah. Inskripsi itu disorokkan di bawah selapis plaster, dan di bahagian luarnya tertulis satu lagi inskripsi mengagungkan Ptolemy. 

Cerita-cerita dongeng pula menyatakan bahawa rumah api ini dapat dilihat dari jarak sejauh 56 km. Bangunan ini dibina menggunakan batu berwarna muda dan mempunyai tiga bahagian: bahagian segi empat tepat bawah dengan teras pusat, bahagian lapan sisi tengah dan bahagian bulat atas. Sebuah cermin besar yang memantul cahaya matahari diletakkan di mercunya, manakala api digunakan pada waktu malam. Berhala Poseidon didirikan di puncaknya pada zaman Empayar Rom.

Dinding bangunan mampu menahan lambakan air laut. Bangunan ini berdiri kukuh dan merupakan antara tujuh keajaiban terakhir (kecuali Piramid Agung Kufu) yang roboh.

### Kemusnahan
Dua gempa bumi pada 1303 dan 1323 telah meruntuhkan bangunan agung ini.

## Rujukan
Iskandariah

**Iskandariah** ( ;  ; Inggeris: Alexandria; bahasa Qibti:     Rakodī;  *Alexándria*) merupakan bandar raya kedua terbesar di negara Mesir selepas Kaherah dan Giza, bandar raya ketujuh terbesar di Afrika dan bandar raya terbesar serata rantau pesisiran Laut Tengah.

Bandar ini dinamakan sempena pengasasnya raja Makedon Alexander Agung, dan menjadi ibu kota Mesir Hellenistik, dan berkembang menjadi antara kota yang terbesar di Barat. Namun, selepas penubuhan kota Kaherah oleh kerajaan Islam Zaman Pertengahan, bandar ini telah merosot sehingga keadaannya menjadi sekadar perkampungan nelayan semasa zaman pemerintahan Turki Uthmaniyyah. Kini, Iskandariah merupakan pelabuhan utama Mesir, dan pusat kawasan industri dan penghasilan tekstil, makanan diproses, kertas, plastik dan stirofom serta penapisan petroleum dan asfalt.

## Sejarah
Kota ini mula didirikan sebagai petempatan *Alexandreia* () pada April 331 SM dalam perjalanan Alexander Agung melalui pesisiran Mesir mencari kawasan yang sesuai menggantikan jajahan Naukratis sebagai pusat pemerintahannya; baginda memilih kawasan ini sebagai tempat sesuai membina suatu tambak menghubungkan kepada pulau Pharos yang mampu menghasilkan dua pelabuhan semula jadi besar selain menghubungkan Yunani dengan tanah Nil yang subur dan didambakan.  Alexander berangkat beberapa bulan selepas batu asas kota didirikan dan Kleomenes dilantik sebagai wakilnya di sana; Kleomenes mengarahkan Dinokrates membina kota tersebut. Mayat Alexander dimakamkan di kota ini pada 323 SM atas arahan panglimanya Ptolemiaos.

Kota ini ditawan oleh tentera pimpinan Amr bin al-As berikutan pertempuran melawan empayar Bizantium pada 641 M. Gabenor pengganti beliau, Utbah bin Abu Sufyan mendirikan istana pemerintah di sana dari 664 hingga 665.

## Geografi
Kota ini didirikan dan terletak di atas sebuah delta berdekatan muara sungai Nil menghadap bahagian selatan laut Tengah.

### Suhu dan iklim
Iskandariah beriklim gurun panas (pengelasan iklim Köppen: BWh), menghampiri iklim panas separa kering (BSh); kedudukan ia di pantai utara didedahkan kepada angin utara Mediterranean mengurangkan suhu bahang yang datang dari gurun-gurun jauh di pedalaman Mesir. Ia merupakan kawasan paling banyak menerima hujan di Mesir selain Rafah.

## Infrastruktur
Pelabuhan Iskandariah merupakan pelabuhan utama Mesir menguruskan sebanyak barangan yang keluar masuk ke negara itu serta antara pelabuhan tertua di dunia.

## Bandar-bandar kembar
Kota ini dikembarkan dengan kota-kota berikut:

*Almaty, Kazakhstan
*Baltimore, Amerika Syarikat
*Bratislava, Slovakia
*Catania, Italy
*Cleveland, Amerika Syarikat
*Constanța, Romania
*Durban, Afrika Selatan
*Incheon, Korea Selatan
*Kazanlak, Bulgaria
*Limassol, Cyprus
*Odessa, Ukraine
*Paphos, Cyprus
*Port Louis, Mauritius
*Saint Petersburg, Rusia
*Shanghai, China
*Thessaloniki, Yunani

## Rujukan

## Pautan luar
* Laman web rasmi kota
* 
*Peta Iskandariah s. 1930, Eran Laor Cartographic Collection, Perpustakaan Negara Israel.
Makam Maussollos

**Makam Maussollos** (bahasa Greek: Μαυσωλεῖον Ἁλικαρνασσεύς, Μαυσωλεῖον τοῦ Ἁλικαρνασσοῦ) di Halicarnassus (kini Bodrum, Turki) merupakan sebuah makam besar yang dibina untuk Satrap (Gabenor) wilayah Parsi Curia Maussollos oleh isteri dan adiknya Artemisia II dari Caria. Bangunan makam direka oleh arkitek Yunani purba Satyrus dan Pythius. Tinggi makam ini 45 meter. Di dinding luarnya terdapat ukiran dan seni pahat. Antipater dari Sidon telah memasukkannya dalam senarai Tujuh Keajaiban Dunia.

Makam ini dibina antara tahun 353 dan 350 SM dan berdiri selama 1,700 tahun. Bangunan ini akhirnya musnah akibat beberapa gempa bumi pada abad ke-14 dan ke-15.

## Rujukan
Pertubuhan Harta Intelek Dunia

**Pertubuhan Harta Intelek Sedunia / Pertubuhan Hartanah Intelek Dunia** (**WIPO**; ) merupakan sebuah agensi khusus Pertubuhan Bangsa-Bangsa Bersatu yang berperanan "menggalakkan aktiviti melindungi harta intelektual di dunia." 

WIPO mempunyai 184 negara ahli, iaitu hampir semua negara ahli PBB, serta Kiribati, Kepulauan Marshall, Micronesia, Nauru, Palau, Pihak Berkuasa Palestin, Republik Demokratik Arab Sahrawi, Kepulauan Solomon, Taiwan, Timor Leste, Tuvalu dan Vanuatu.

## Pengenalan
Menurut laman webnya, WIPO merupakan sebuah agensi khusus PBB yang berusaha mengembangkan satu sistem harta intelektual yang adil dan mudah, yang memanfaatkan kreativiti dan menyumbang kepada pembangunan ekonomi di samping memelihara kepentingan khalayak. 

WIPO ditubuhkan dalam Konvensyen WIPO pada tahun 1967 dan ditugaskan menggalakkan pemeliharaan harta intelektual di seluruh dunia melalui kerjasama antara negara ahli dan usaha bersama pertubuhan antarabangsa lain. 

WIPO mengawal paten, tanda dagangan dan reka bentuk industri antarabangsa.

## Lihat juga
* Harta intelek
Perempuan Gemuk

**Perempuan Gemuk** (Inggeris: *The Fat Lady*) merupakan penjaga pintu untuk rumah Gryffindor. Ia merupakan watak fiksyen dalam siri *Harry Potter*. Watak ini dilakonkan oleh dua pelakon yang berbeza iaitu Elizabeth Spriggs (*[[Harry Potter and the Sorcerer's Stone (filem)|Harry Potter and the Sorcerer's Stone]]*) dan Dawn French (*[[Harry Potter and the Prisoner of Azkaban (filem)|Harry Potter and the Prisoner of Azkaban]]*). 

## Perihal

Dalam siri buku dan filem *Harry Potter* yang ketiga, *Fat Lady* telah diganggu, dengan menyatakan dia telah diganggu oleh Sirius Black. 

Kawan baik *Fat Lady* ialah *Violet*, seorang ahli sihir wanita yang tua. Potretnya terletak di dewan besar Hogwarts.

### Penggantian
Semasa, Fat Lady diserang di Hogwarts, potraitnya telah diganti dengan potret Sir Cadogan bersama kuda gemuknya berwarna kelabu, rela hatinya untuk menggantikan Fat Lady.

## Kata laluan
Setiap pelajar dari rumah Gryffindor, perlu memberi kata laluan yang dibenarkan. *Fat Lady* akan meminta dan membuka pintu sejurus kata laluan yang betul diberikan. Antara kata laluan yang digunakan ialah (yang terdapat dalam siri buku Harry Potter):

**Caput draconis*
**Fortuna major*
**Mimbulus mimbletonia*
**Dilligrout*
**Pig snout*
**Tapeworm*
**Wattlebird*
**Flibbertigibbet*
**Balderdash*
**Fairy lights*
**Banana fritters*

### Perayaan atau keraian
**Baubles* 
**Abstinence*

## Lihat juga
* Senarai Watak siri Harry Potter
* Potret-potret di Hogwarts
Gellert Grindelwald

**Gellert Grindelwald** merupakan salah satu watak rekaan J.K. Rowling dalam siri Harry Potter. Beliau merupakan ahli sihir jahat sebelum Lord Voldemort dan pertama kali disebutkan dalam siri ialah ketika Harry Potter dengan Batu Hikmat pada Kad Coklat Katak yang tertera Albus Dumbledore yang menyatakan Dumbledore telah mengalahkannya pada 1945. 

Rowling pernah mendakwa yang terdapat kaitan anatara Grindelwald dan Adolf Hitler (yang turut dikalahkan pada 1945).

Dalam buku ketujuh, telah didedahkan bahawa Grindelwald pernah berkawan dengan Albus Dumbledore dan kedua-dua mereka pernah merancang untuk menubuhkan dunia baru iaitu ahli sihir menguasai Muggle. Kemudian, Aberforth Dumbledore menegaskan yang pertarungan antara tiga orang menyebabkan Ariana, adik Albus terbunuh oleh salah seorang daripada mereka. Maka, Albus memutuskan perhubungan dengan beliau dan kembali bersemuka hanya untuk mengalahkannya dan merampas "*Elder Wand*" yang Grindelwald curi daripada Gregorovitch, pembuat tongkat sakti yang hebat. Beliau merupakan bekas pelajar Durmstrang dan simbolnya diketahui oleh segelintir ahli sihir, kebanyakannnya waris mangsa Grindelwald. Grindelwald dibunuh sendiri oleh Voldemort yang menginginkan *Elder Wand* tanpa mengetahui yang tongkat sakti itu telah diambil Albus.

Dipercayai ketika penghujung hayatnya, Grindelwald menyesali kejahatan yang telah dilakukannya.

## Terminologi
Grindelwald merupakan nama Jerman: Grindel bermaksud "Liar" dan Wald ialah "Hutan", and Grindelwald merupakan resort ski di Switzerland. Nama Grindelwald juga mengingatkan kepada mitos Grendel yang dikalahkan oleh Beowulf. Gellert adalah Gerard versi Hungary.

## Lihat juga
* Senarai Watak siri Harry Potter
Dinding

**Dinding** merupakan satu struktur pejal yang menentukan dan kadangkala melindungi (tembok) sesuatu kawasan. Biasanya dinding berfungsi sebagai sempadan bangunan dan menyokong strukturnya, memisahkan ruang dalam bangunan kepada bilik dan melindungi atau menggariskan ruang pada kawasan terbuka.

Terdapat tiga jenis utama dinding struktur: dinding bangunan, dinding sempadan luaran dan dinding penahan.

## Lihat juga
* Pagar
Barus

**Barus** atau juga dikenali sebagai **Fansur** ialah sebuah kecamatan yang kini terletak di Tapanuli Tengah, Sumatera Utara. Kapur barus, sejenis bahan yang dicalit pada daun sirih sebelum dimakan, berasal dari sini.

Barus merupakan tempat asal Hamzah Fansuri, seorang ahli tasawuf terkenal di Indonesia. Namun tidak pasti sama ada dia dilahirkan di situ atau keluarganya berpindah ke situ semasa dia masih kecil.

## Rujukan
* Kapur dari Barus dan Hamzah dari Fansur...
Pratibha Patil

**Pratibha Patil** (bahasa Marathi: प्रतिभा पाटिल) merupakan Presiden India ke-12. Beliau yang berasal daripada negeri Maharashtra ialah wanita pertama untuk menjawat jawatan ini . Pratibha Patil merupakan ahli parti Kongres Nasional India dan bekas Gabenor negeri Rajasthan, ahli Parlimen India, serta ahli Perhimpunan Perundangan Maharashtra. Setelah dicalonkan oleh Sonia Gandhi, beliau telah memenangi pilihan raya Presiden pada 19 Julai 2007 dan menggantikan A.P.J. Abdul Kalam.

## Rujukan
Stadium Perak

**Stadium Perak** merupakan sebuah stadium pelbagai guna yang terletak di Kampung Simee, Ipoh, Negeri Perak, Malaysia. Kemudahan sukan yang berdekatan ialah Stadium Indera Mulia, Stadium Hoki Sultan Azlan Shah dan Velodrom Rakyat.

Sebelum pembinaan stadium ini, tapak stadium ini pernah menjadi tapak pembinaan antara salah sebuah penjara terawal di negeri Perak yang dikenali sebagai Detention Camp dari tahun 1949 hingga 1959. Pusat tahanan ini menempatkan pesalah dan ahli komunis semasa zaman Darurat di Malaya.

Stadium Perak boleh memuatkan antara 20,000 hingga 42,500 orang (tanpa tempat duduk). Pelbagai acara sukan, kebudayaan dan lain-lain telah diadakan di sini khususnya acara peringkat negeri Perak. Antaranya sambutan Hari Kemerdekaan, Sukan Malaysia, pertandingan bola sepak dan lain-lain.

Stadium Perak juga merupakan gelanggang tuan rumah bagi pasukan Liga Super Malaysia Perak.

Ia turut memiliki trek lari sintetik yang mematuhi piawian Persatuan Atletik Amatur Antarabangsa (International Amateur Athletic Federation-IAAF) yang disiapkan dengan kos RM1,949,000.

## Cara ke sana
Dari Lebuhraya Utara-Selatan, anda boleh keluar menerusi susur keluar Ipoh Selatan berdekatan dengan pasar raya Makro dan belok ke kiri. Di hadapan Plaza Kinta City, belok ke kanan dan beberapa papan tanda tersedia di sana. Sebelum sampai ke Hospital Ipoh, anda akan berjumpa dengan Stadium Perak dan Stadium Indera Mulia di sebelah kiri.

Dari bandar raya Ipoh, anda boleh menuju ke Hospital Ipoh melalui papan tanda 'H'. Selepas melalui Hospital Ipoh, anda temui Masjid Bandar raya Ipoh di sebelah kanan. Di hadapan masjid, anda belok ke kiri dan akan berjumpa dengan Stadium Perak di sebelah kanan.

## References

* [ http://www.worldstadiums.com/asia/countries/malaysia.shtml www.worldstadiums.com (Stadium Perak)]